మానవవాదం: రాచకొండ విశ్వనాథశాస్త్రి-
Posted by innaiah on Sunday, December 29, 2013
సాహితీపరులతో -
సంస్కృతంలో కాళిదాసు రచనలకు ఉపమానాలు బాగా వన్నెతెచ్చాయంటారు. అదేమో గాని తెలుగులో ప్రజల భాషతో రాచకొండ ఉపమానాలు చాలా గొప్పగా వుంటాయి. బీనాదేవి తప్ప మరెవరూ ఆ దరిదాపులకు రాలేకపోయారు. రచనలతో బాటు కోర్టులను, ప్లీడర్లను, డాక్టర్లను, గుడిసెల జనాన్ని ఎంత పరిశీలించాడో రావి శాస్త్రి. అది ఆయన జీవితమంతా కనిపిస్తుంది. సామాన్యుల జీవితాల్ని కథల్లో, నాటకాల్లో, నవలల్లో రాచకొండ రాసిన తీరు ఒక పట్టాన పట్టు బడేది కాదు.
గోరాశాస్త్రి నన్ను రాచకొండకు పరిచయం చేశారు. 1970 ప్రాంతాల్లో ఆరంభమైన ఆ పరిచయం చివరి దాకా సాగింది. మేము హైదరాబాద్ నియోమైసూరు కేఫ్ (అబిడ్స్ సెంటర్) లో కలసినప్పుడు, సి. ధర్మారావు వచ్చి చేరేవారు.
కనక మహాలక్ష్మికి మొక్కడం మొదలు విరసం (విప్లవ రచయితల సంఘం) వరకూ పయనించిన రావిశాస్త్రి చివరి దశలో అజ్ఞేయవాది (Agnostic) గా మిగిలానన్నాడు. రచనలకు పరిమితంగాని ఆచరణ వాదిగావడంతో 1975లో ఇందిరాగాంధి విధించిన ఎమర్జన్సీలో జైలు పాలయ్యాడు.
విజయవాడలో ఒక సారి రావిశాస్త్రి రెస్క్యూ హోంకు వెళ్ళారు. వ్యభిచార వృత్తిలో వున్నవారిని తప్పించి, సాధారణ జీవితం గడపడానికి ఉద్దేశించిన ఆ Rescue Homeలో రావిశాస్త్రికి లోగడ తెలిసిన వారెందరో వున్నారు. వారిని పేరు పేరునా పిలిచి పరామర్శించి, కష్టసుఖాలు తెలుసుకున్నారు. పక్కనే వున్న తుమ్మల గోపాలరావు యిదంతా చూచి, ఆశ్చర్యపోయారు. రావిశాస్త్రి వారి పట్ల కనబరచిన మానవ సంక్షేమ దృష్టి గమనార్హం.
maanavavaadam: rachakonda vishwanaathashaastri-
Posted by innaiah on Sunday, December 29, 2013
saahitiiparulatoe -
samskrutamlo kaalidaasu rachanalaku upamaanaalu baga vannetechaayantaaru. ademo gaani telugulo prajala bhaashato rachakonda upamaanaalu chala goppagaa vuntaayi. beenadevi tappa marevaroo aa daridaapulaku ralekapoyaru. rachanalatho baatu kortulanu, pleedarlanu, daaktarlanu, gudisela janaanni entha pariseelinchaado ravi saastri. adhi aayana jeevitamantaa kanipistundi. saamaanyula jeevitaalni kathallo, naatakaallo, navalallo rachakonda raasina teeru oka pattana pattu badedi kaadu.
gorasastri nannu rachakondaku parichayam chesaru. 1970 praantaallo aarambhamaina aa parichayam chivari daka saagindi. memu hyderabad niyomaisuru cayf (abids senter) loo kalasinappudu, si. dharmarao vachi cherevaaru.
kanaka mahalakshmiki mokkadam modalu virasam (viplava rachayitala sangham) varakuu payaninchina ravisastri chivari dasalo agneyavaadi (Agnostic) gaa migilaanannaadu. rachanalaku parimitamgaani aacharana vaadigaavadamtoe 1975loo indiraagaandhi vidhinchina emargensylo jailu palayyadu.
vijayavaadalo oka saari ravisastri rescue honku vellaaru. vyabhichaara vruttilo vunnavaarini tappinchi, saadhaarana jeevitam gadapadaaniki uddesinchina aa Rescue Homeloo raavisaastriki logada telisina vaarendaro vunnaru. vaarini paeru peruna pilichi paraamarsinchi, kashtasukhaalu telusukunnaru. pakkane vunna tummala gopalarao yidanta chuuchi, aascharyapoyaaru. ravisastri vaari patla kanabarachina manava sankshema drushti gamanarham.